OpenLLM-France/wikimedia huggingface dataset:
# GSA

GSA té els següents significats:
* Agència de la Unió Europea per al Programa Espacial (de l'acrònim del nom anglès original "European GNSS Supervisory Authority", conservat fent servir les inicials de les paraules parelles del nom abans de ser refundada "European Global Navigation Satellite Systems Agency"), agència de la Unió Europea que vetlla pels sistemes de navegació per satèl·lit
* Geological Society of America, associació estatunidenca per al progrés de les Ciències de la Terra
* Administració de Serveis Generals (del seu nom en anglès General Services Administration), agència independent del Govern federal dels Estats Units que subministra serveis a la resta d'organismes federals
# Gasherbrum IV

El Gasherbrum IV és el 17è pic en la llista de les muntanyes més altes de la terra i la 6a en la llista de muntanyes del Pakistan. És un dels pics del massís del Gasherbrum.
Els Gasherbrums són un remot grup de muntanyes que es troben a l'extrem nord-est de la glacera de Baltoro, a la serralada del Karakoram, en l'extrem occidental de l'Himàlaia. El massís conté tres dels cims de 8.000 metres (si s'hi inclou el Broad Peak). Gasherbrum sovint es diu que significa "paret brillant", presumptament una referència a la molt visible cara oest del Gasherbrum IV, però en realitat prové de "rgasha" (bonic) + "brum" (muntanya) en baltí

## Història d'ascensions

* 1958 Primera ascensió per Walter Bonatti i Carlo Mauri per l'aresta nord-est.
* 1985 Primera ascensió del mur de més de 3.000m, de la cara oest per Robert Schauer i Wojciech Kurtyka. Malgrat tot, el mal temps i el seu estat exhaust els va fer arribar a la cim nord, deixant el veritable cim.
* 1986 Primera ascensió per l'aresta nord-est per Greg Child, Tim Macartney-Snape i Tom Hargis. Aquesta és també la segona ascensió del Gasherbrum IV.
* 1997 Segona ascensió per la cara oest feta per un equip coreà (tot i que seguint una línia diferent).

## Referències

* ↑ Jerzy Wala, The Eight-Thousand Metre Peaks of the Karakoram (orographical sketch map, revised), Kraków, Poland, 1994
* ↑ H. Adams Carter, "Balti Place Names in the Karakoram", American Alpine Journal 49 (1975), p. 53.
# Monofosfat d'adenosina cíclic

El fosfat d'adenosina cíclic (AMPc, AMP cíclic) és un compost important en moltes reaccions bioquímiques. És un derivat del monofosfat d'adenosina i es produeix mitjançant l'acció de l'enzim adenilat ciclasa.

## Funcions

L'AMPc és un segon missatger, implicat en moltíssimes rutes de transducció del senyal dins la cèl·lula en resposta a un estímul extern o intern, com la unió d'una hormona a un receptor de membrana d'aquesta cèl·lula. La seva producció sol estar lligada a l'activació d'un receptor associat a proteïna G l'estimulació del qual activa la ciclasa de l'adenilat.

## Referències

* ↑ pH sensing via bicarbonate-regulated “soluble” adenylyl cyclase (sAC). Frontiers in Physiology

## Vegeu també

* Fosfat de guanosina cíclic
# Monofosfat d'orotidina 5'

El monofosfat d'orotidina 5' (OMP), també conegut com àcid orotidílic, és un nucleòtid de pirimidina que és l'últim intermedi en la biosíntesi del monofosfat d'uridina. L'OMP es forma a partir d'orotat i fosforibosil pirofosfat per l'enzim orotat fosforibosiltransferasa.
En humans, l'enzim UMP sintasa converteix OMP en monofosfat d'uridina 5'. Si la UMP sintasa és defectuosa, pot produir-se acidúria oròtica.

## Referències

* ↑ Pernille Harris, Jens-Christian Navarro Poulsen, Kaj Frank Jensen, Sine Larsen «Structural Basis for the Catalytic Mechanism of a Proficient Enzyme:  Orotidine 5‘-Monophosphate Decarboxylase» (en anglès). Biochemistry 2000 39 (15), 4217-4224, 39 (15), 2000, pàg. 4217-4224. DOI: DOI: 10.1021/bi992952r.
# Monofosfat de citidina

El monofosfat de citidina, de fórmula C$_9$H$_{14}$N₃O₈P, (en anglès:Cytidine monophosphate per això s'abreuja com a CMP), també conegut com a citidilat és un nucleòtid que es troba a l'ARN. És un èster d'àcid fosfòric amb el nucleòsid citidina. El CMP consta d'un grup funcional fosfat, la pentosa, la ribosa, i la nucleobase citosina; per això és un monofosfat ribonucleòsid.

## Metabolisme

El CMP pot ser fosforilat a difodfat de citidina donant el grup fosfat.

## Bioquímica

El CMP es fa servir per activar la manosa en el metbolisme.

## Referències

* ↑ Pascal JM «DNA and RNA ligases: structural variations and shared mechanisms». Curr. Opin. Struct. Biol., 18, 1, febrer 2008, pàg. 96–105. DOI: 10.1016/j.sbi.2007.12.008. PMID: 18262407.
# Trossulum

Trossulum va ser un poble d'Etrúria, que, segons una història que circulava entre els romans, la va conquerir un únic cos de cavalleria, sense suport de la infanteria, una gesta tan singular, que els cavallers romans van ser anomenats durant algun temps Trossuli segons diu Plini el Vell. No se'n coneix cap altra menció i probablement era un petit lloc que havia desaparegut en temps dels geògrafs, però Plini el Vell diu que estava situat a 12 km de Volsinii, en direcció a Roma. El nom encara es conservava a un lloc anomenat Trosso o Vado di Trosso, a uns 4 km de Montefiascone, fins al segle xvii, però ara se n'ha perdut tot rastre.

## Referències

* ↑ Plini el Vell. Naturalis Historia, XXXIII, 2
* ↑ Smith, William (ed.). «Trossulum». Dictionary of Greek and Roman Geography (1854). [Consulta: 22 agost 2022].
# Trossos del Molí del Plomall

Els Trossos del Molí del Plomall és un indret del terme municipal d'Abella de la Conca, al Pallars Jussà, en territori de Bóixols.
Són uns camps de conreu situats a tots dos costats del Rialb a migdia del Molí del Plomall.

## Etimologia

El terme tros significa, en moltes contrades agrícoles catalanes, una terra de conreu situada més o menys lluny del lloc de residència dels seus propietaris o parcers, que té unes característiques que l'individualitzen dels altres camps de conreu propers (per exemple, aquesta mateixa propietat o dependència). La segona part del topònim, del Molí del Plomall indica la relació d'aquestes terres amb el proper Molí del Plomall.

## Enllaços externs

* Els Trossos del Molí del Plomall en el seu entorn, a l'Institut Cartogràfic de Catalunya
# Muger Cement FC

El Muger Cement Football Club és un club de futbol etíop de la ciutat d'Adama (Nazareth), a la regió d'Oròmia.

## Palmarès

* Copa etíop de futbol:
** 1994

## Referències

* ↑ «Ethiopia - List of Cup Winners».
# Utricularia pentadactyla

Utricularia pentadactyla és una petita planta carnívora anual que pertany al gènere Utriculària És nativa a l'Àfrica tropical, on es pot trobar a Angola, Burundi, la República Democràtica del Congo, Etiòpia, Kenya, Malawi, el Sudan, Tanzània, Uganda, Zàmbia, i Zimbàbue. U. pentadactyla creix com una planta terrestre en sòls humits, sorrencs o torbosos en pastures o terres poc profundes sobre la roca a una alçada de 1.500 m a 2.100 m. Originalment va ser descrita i publicat per Peter Taylor el 1954, la primera espècie Utricularia descrits per Taylor.

## Referències

* ↑ Taylor, Peter. (1989).
# George Huntington

George Huntington (East Hampton (Nova York), 9 d'abril de 1850 - Nova York, 3 de març de 1916) fou un metge americà. Va néixer a Long Island (EUA), un poble d'East Hampton. El seu pare i el seu avi van ser metges també.
La malaltia de Huntington porta el seu nom perquè fou el primer que la va descriure, un any després de graduar-se com a metge a la Universitat de Colombia a Nova York. L'escrit on descrivia la malaltia fou publicat més endavant pel diari medicoquirúrgic de Filadèlfia, el 13 d'abril de 1872.
George Huntington no s'ha de confondre amb George Sumner Huntington (1861-1927), l'anatomista. Internet està ple d'informació que confon els treballs d'aquests dos homes.

## Referències

* ↑ Bhattacharyya, Kalyan B. «The story of George Huntington and his disease». Annals of Indian Academy of Neurology, Vol. 19, Núm. 1, 2016, pàg. 25–28. DOI: 10.4103/0972-2327.175425 [Consulta: 10 gener 2017].
# Millionaires Express

Millionaires Express (títol xinès a Hong Kong: 富貴列車; pinyin: Foo Gwai Lit Che), també coneguda com a Shanghai Express, és una pel·lícula d'aventures i d'acció dirigida per Sammo Hung.

## Argument

Ching Fong-Tin és un paio, assetjat per un agent que el vol capturar, que vol obrir un negoci amb les seves noies de la vida en un petita localitat però ha de pagar els deutes i se li ocorre forçar un que un tren de Xangai, ple de gent rica, s'aturi a l'estació abandonada per obligar els passatgers a sojornar al seu local. Però diversos grups estan interessats en el tren: una banda de lladres, una colla d'expolicies (perseguits per un grup de bombers que han de fer les funcions de les forces de l'ordre). I uns occidentals ambiciosos i uns japonesos que tenen un mapa relacionat amb un tresor cultural xinès. El caos està assegurat en aquest film barreja se western, arts marcials i molt d'humor.

## Repartiment

Protagonistes principals:
* Sammo Hung: Fong-Tin Ching
* Rosamund Kwan: Chi que estima Fong-Tin
* Yuen Biao: Tsao Cheuk Kin, cap dels bombers
* Olivia Cheng: Siu-Hon, del grup d'amigues de Fong-Tin
* Emily Chu: Bo, del grup d'amiguetes
* Richard Ng: Han
* Kenny Bee: Fook Loi
* Richard Norton: bandit
* Cynthia Rothrock: bandida
* Yuen Wah: policia

## Referències

* http://www.hkcinemagic.com/en/movie.asp?id=129&showmovfullcast=1
# Milliyet

Milliyet és un diari de Turquia. Si bé abans existia un altre diari amb el mateix nom (vegeu la imatge), el Milliyet actual comença a circular el 3 de maig de 1950.
El diari fou dirigit, com a editor en cap, per Abdi İpekçi, que començà aquest treball a 24 anys i durant 25 anys fins que fou assassinat l'1 de febrer del 1979 per Mehmet Ali Ağca. L'escriptor Orhan Pamuk, guanyador d'un Nobel de Literatura va triar el diari Milliyet com al diari de l'heroi de la seva novel·la Kara Kitap ('Llibre Negre'), Celal Salik, per qui diu que va es va inspirar en Abdi İpekçi.
Milliyet organitza, des de fa 62 anys, l'enquesta dels Esportistes de l'Any a Turquia. Els noms dels esportistes de l'any 2015 (en sis categories, incloent-hi l'equip de l'any) són revelats després de la votació per internet entre el 1e i 29 de febrer de 2016. Entre 1966 i 1982 el diari va organitzar el Milliyet Türkiye Güzellik Yarışması (Concurs de belleza de Turquia). La primera Miss Milliyet Turquia fou İnci Asena.

## Referències

* ↑ http://www.gazeteler.org/milliyet-gazetesi-hakkinda Arxivat 2016-03-23 a Wayback Machine.
* ↑ http://www.milliyet.com.tr/once-kalemi-vuruldu-sonra-kalbi/asu-maro/pazar/yazardetay/01.02.2015/2006883/default.htm
* ↑ http://www.milliyet.com.tr/-simdi-o-amcalara-da-hak-veriyorum--gundem-2049734/
* ↑ http://www.milliyet.com.tr/ozel/tarihce/6569.html
# Vaglio Basilicata

Vaglio Basilicata (fins al 1863 conegut com a Vaglio, desprès fins al 1933 com Vaglio di Basilicata, i finalment fins al 1955 com Vaglio Lucano) és un municipi italià, situat a la regió de Basilicata i a la província de Potenza. Ocupa una superfície de 43,36 quilòmetre quadrat i tenia 1,873 habitants a l'1 gener 2023.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 2.017 | 1.994 | 1.873 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |

## Referències

* ↑ Error: hi ha títol o url, però calen tots dos paràmetres.«».
* ↑ Error: Unable to display the reference properly. See the documentation for details.
# Vagrant Records

Vagrant Records és una discogràfica independent amb base en Santa Monica, Califòrnia. Es caracteritza per treballar amb grups de l'escena post hardcore, punk rock, emo i altres subgèneres del rock alternatiu, especialment, estatunidenc.

## Bandes en l'actualitat

| Active Child Albert Hammond, Jr. Alexander Balance and Composure Band of Skulls Benjamin Francis Leftwich Black Rebel Motorcycle Club Blitzen Trapper Bombay Bicycle Club (EUA) Brooke Fraser California Wives City and Colour CRUISR Death Spells Dive In Dustin Kensrue Edward Sharpe and the Magnetic Zeros Eels The Elected French Kicks The Grates The Hold Steady | John Gold J Roddy Walston and the Business Justin Townes Earle LP Mayer Hawthorne Missy Higgins MonstrO The Night Marchers Pete Yorn PJ Harvey Placebo Reptar Rogue Wave School of Seven Bells Sublime with Rome (EU) Wake Owl The 1975 |

## Bandes que formaven part en el passat

| Ace Enders and a Million Different People Alkaline Trio Alexisonfire The Anniversary The Appleseed Cast The A-Sides Audio Learning Center Automatic 7 Bad Suns Biology The Bled Boxer The Comas A Cursive Memory Dashboard Confessional Down To Earth Approach Dr Manhattan Electric Owls Emanuel Face to Face FACT Far From Autumn To Ashes The Futureheads The Get Up Kids Gotohells | Hey Mercedes The Hippos Horse the Band Hot Rod Circuit The (International) Noise Conspiracy John Ralston Koufax The Lemonheads Matt Pryor Moneen Murder by Death The New Amsterdams The Night Marchers No Motiv Olivia Broadfield Ocuban Protest the Hero Paul Westerberg Reggie and the Full Effect Rocket From The Crypt Saves the Day Saturnalia School Boy Humor Senses Fail So Many Dynamos Stars (excepte Canadà) Thrice Two Tongues Viva Death Warship |

## Referències

* ↑ «Vagrant signs John Ralston». Alternative Press, 20-01-2006. [Consulta: 27 juny 2016].
* ↑ «Protest The Hero sign to Vagrant, touring with the Fall Of Troy». Alternative Press, 24-01-2006. [Consulta: 27 juny 2016].
* ↑ «THRICE OFFICIALLY SIGN TO EPITAPH RECORDS, SHARE NEW SINGLE & ANNOUNCE FALL TOUR WITH THE BRONX». The Noise, 05-06-2018. Arxivat de l'original el 2019-08-30. [Consulta: 30 agost 2019].

## Enllaços externs

* Vagrant Records
# Vagrinec

Vagrinec és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1548.

## Referències

* ↑ «Obec Vagrinec» (en eslovac). Ajuntament de Vagrinec. [Consulta: 10 novembre 2022].
# Vagn Walfrid Ekman

Vagn Walfrid Ekman (* 3 de maig de 1874 a Estocolm; † 9 de març de 1954 a Gostad prop de Stockaryd) va ser un físic i oceanògraf suec.

## Vida

Walfrid va ser el quart fill del químic i hidrògraf Fredrik Laurentz Ekman (1830–1890). Primer va estudiar física a la Universitat d'Uppsala i va assistir a conferències sobre oceanografia. Però les conferències de Vilhelm Bjerknes, que va ensenyar sobre la mecànica dels fluids, van ser influents per a ell. Durant la seva expedició amb el Fram, Fridtjof Nansen va descobrir que els icebergs no van a la deriva en la direcció del vent, sinó que es desvien en un angle de 20-40°. A proposta de Bjerknes, Ekman va inventar l'espiral d'Ekman quan encara era estudiant per a una explicació d'aquest fenomen. Després de graduar-se el 1902 amb un doctorat, Ekman va anar al Laboratori Internacional d'Investigació Oceanogràfica d'Oslo, on va treballar durant set anys. De 1910 a 1939 va continuar el seu treball teòric i pràctic a la Universitat de Lund com a professor de mecànica i física matemàtica. Les seves investigacions sobre la interacció de l'energia eòlica, la força de Coriolis i la fricció van conduir a coneixements de gran abast sobre la formació i el comportament dels corrents oceànics. També va tractar teòricament i experimentalment amb l'aigua morta, un fenomen provocat per onades internes als estuaris. 1925
El 1910 va ser nomenat membre de la Reial Societat Fisiogràfica de Lund, el 1931 a la Reial Societat Científica i Literària de Göteborg i el 1935 tant a l'Acadèmia Noruega de Ciències com a la Reial Acadèmia Sueca de Ciències.
A més de l'espiral d'Ekman, el nombre d'Ekman, la capa d'Ekman i el transport d'Ekman reben el nom d'Ekman. Va ser guardonat amb la Medalla Agassiz el 1928 i la Medalla Vega el 1939.

## Treball

* Mekanik. Norstedt, Stockholm 1919.

## Bibliografia

* Plantilla:NordFamilje
* Alastair D. Jenkins, John A. T. Bye. bora.uib.no Some aspects of the work of V. W. Ekman (PDF) (en anglès). 42, gener 2006, p. 15-22. DOI 10.1017/S0032247405004845. Arxivat 2017-08-13 a Wayback Machine.

## Referències

* ↑ Vagn Walfrid Ekman: On the influence of the earth’s rotation on ocean currents. In: Arch. Math. Astron. Phys. Band 2, Nr. 11, 2005 Plantilla:Webarchiv (PDF; 3,5 MB).
* ↑ Vagn Walfrid Ekman: On dead-water. In: Fridtjof Nansen (Hrsg.): The Norwegian North Polar Expedition 1893–1896: Scientific results. Band V, Nr. 15, Dybwad, Christiania 1905, S. 1–152 ([{{{url}}} Vagn Walfrid Ekman] a Internet Archive).
* ↑ Plantilla:SvenskBioHandbok
# Muntanyes Mishmi

Les muntanyes Mishmi (Mishmi Hills) són una cadena muntanyosa d'Arunachal Pradesh, a l'Índia, que arranca a la part final oriental de la vall del Brahmaputra. Hi viu el poble dels mishmis o dengpes. L'altura de les muntanyes supera sovint els 4.500 metres.

## Bibliografia

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Muntanyes Naga

Les muntanyes Naga (Naga Hills) fou el nom donat a la zona muntanyosa que forma actualment el Nagaland i algunes zones de l'estat Xin de Birmània, en oposició a la plana d'Assam. Aquestos territoris van formar un districte entre 1866 i 1963. Vegeu Districte de Naga Hills.
La serralada de Barail entrava al territori des de l'oest i el pic Japvo al sud de Kohima arribava a més tres mil metres i aquí la serralada es trobava amb una prolongació de les Arakan Yoma; llavors les muntanyes principals anaven en direcció nord-nord-est formant una gran "L" invertida formant les dues branques un angle obtús en lloc de recte, amb petites derivacions muntanyoses a est i oest. El riu principal era el Doiang; el Dikho també tenia certa importància; rius menors eren el Tizu (afluent del Lanier), el Jhanzi i el Disai.

## Vegeu també

* Samaguting.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Umma (islam)

L'umma (àrab: أمّة, umma, ‘comunitat’ o ‘nació’, amb la mateixa etimologia que أمّ, umm, ‘mare’) designa, dins de l'islam, la «comunitat dels creients» més enllà de la seva nacionalitat, dels seus lligams familiars i de la divisió dels poders polítics que els governen. Va néixer l'any 622 amb l'hègira, moment en què els primers fidels renunciaren a l'organització clànica, prevalent fins aleshores, per adoptar una comunitat de fe.
Tanmateix, la noció d'umma mai no ha aconseguit transcendir completament les divisions degudes a les heterodòxies i a les rivalitats ètniques i polítiques.
La primera ruptura de l'umma data de l'any 910, quan el fatimita Ubayd-Al·lah al-Mahdí es proclamà califa contra el califa abbàssida de Bagdad. Dues lògiques de successió s'oposaren: d'un costat, segons els fatimites, el califa havia de ser un descendent d'Alí i de Fàtima; de l'altre, els que volien un califa eixit del clan quraixita. Aquesta divisió reprenia exactament la ruptura més antiga entre xiïtes i sunnites en el moment de designar el primer califa: d'un costat, Alí, gendre i fill adoptiu de Mahoma, i de l'altre, Abu-Bakr as-Siddiq, sogre de Mahoma, però parent més llunyà. En aquesta disputa, els kharigites van refusar qualsevol caràcter dinàstic al títol de califa, el qual havia d'escollir-se entre els millors musulmans.
El califat es mantingué fins al 1926, sota la forma del califat otomà, fins que Mustafà Kemal Atatürk el dissolgué.
Des del començament del segle xx, el terme umma ha estat reprès pels diferents nacionalismes del món àrab per designar la nació, així com per moviments politicoreligiosos panislamistes com els Germans Musulmans, conferint-li una connotació política.
# Front Islàmic

El Front Islàmic (àrab: الجبهة الإسلامية, al-Jabha al-Islāmiyya) és una organització formada després de la unió de set grups rebels durant la Guerra civil siriana, unió anunciada el 22 de novembre de 2013.
Amb una força estimada en el moment de la seva formació d'uns 40,000 homes, el grup es va presentar a si mateix com «l'aliança més important de Síria». Un portaveu anònim va anunciar que el grup no tindria cap connexió amb la Coalició Nacional Síria. Moltes fonts consideren que el grup està recolzat i armat per l'Aràbia Saudita.
El Front Islàmic va llançar un comunicat a Internet a finals de novembre de 2013 en el qual es definien els seus objectius. Aquest moviment islamista rebutja els conceptes de democràcia representativa i secularisme, atès que els considera contraris a l'islam. Tanmateix, també rebutja un sistema autoritari i opressiu, buscant en el seu lloc establir un Estat islàmic, governat per un consell de savis, per poder així implementar la llei islàmica o xara.
El Front reconeix les diferents minories ètniques i religioses que viuen a Síria, encara que també dona la benvinguda als lluitadors estrangers, que s'han unit a les forces que lluiten en contra d'Al-Assad, sovint alguns d'ells adopten les formes més radicals de l'islam. El Front, que inclou una facció kurda a les seves files, s'oposa a qualsevol partició de Síria, i rebutja qualsevol mitjà no militar per acabar amb la guerra civil.

## Referències

* ↑ www.reuters.com
* ↑ www.longwarjournal.org
* ↑ www.bbc.com
* ↑ www.carnegieendowment.org
* ↑ www.aljazeera.com
* ↑ www.thedailybeast.com
# Gavineta cuaforcada

La gavineta cuaforcada (Xema sabini) és un ocell marí de la família dels làrids (Laridae), única espècie del gènere Xema, si bé alguns autors l'han inclòs en el gènere Larus.

## Morfología

* És una gavina petita, que fa 27-33 cm de llargària, 81-87 cm d'envergadura i un pes de 135-225 g.
* En estiu el cap i la gola són de color gris fosc, el coll, les parts inferiors i la forcada cua, són de color blanc. En hivern el cap esdevé blanc restant algunes marques fosques.
* El mantell i les cobertores alars són de color gris, les quatre primeres primàries negres i la resta de primàries i les secundàries blanques, el que fa un disseny molt distintiu.
* Bec negre amb punta groga. Potes fosques.
* Els joves tenen un disseny semblant a l'adult, en marró en lloc de gris. Banda negra al final de la cua. Bec i potes marrons.

## Hàbitat i distribució

D'hàbits pelàgics fora de l'època de reproducció, cria en una àrea circumpolar molt septentrional, al nord de Groenlàndia, Spitzberg i Nova Sibèria, nord de Rússia i Sibèria, nord i oest d'Alaska i illes septentrionals del Canadà. Passa l'hivern a les costes occidentals d'Àfrica i Sud-amèrica. Als Països Catalans es pot albirar durant les migracions, però en contades ocasions.

## Alimentació

Dieta molt variada, menja qualsevol petit animaló al seu abast. També pot menjar ous d'altres ocells, com ara el xatrac àrtic.

## Reproducció

Crien en colònies. Ponen 2 - 3 ous clapats de marró verdós, en nius amagats entre l'herba.

## Referències

* 1 2 del Hoyo, J., et al. (1998). Handbook of the Birds of the World 3: 621. Lynx Edicions ISBN 84-87334-20-2.
* ↑ Snow, D. W. & Perrins, C. M. (1998). The Birds of the Western Palearctic Concise Edition. OUP ISBN 0-19-854099-X.
* ↑ Distribució i moviments migratoris de la gavineta cuaforcada a GROMS Rev. 10-01-2011
* ↑ Distribució i justificació d'estatus de la gavineta cuaforcada a RedList de UICN Rev. 10-01-2011
* ↑ La gavineta cuaforcada al SIOC Rev. 10-01-2011
# Cistell de monedes

Un cistell de monedes és un conjunt de monedes de diverses procedències, que poden servir per fixar el valor d'una determinada moneda. Un cistell de monedes normalment s'utilitza per minimitzar el risc de fluctuacions de moneda. Un exemple d'un cistell de monedes és la Unitat Monetària Europea que va ser utilitzat pels estats membres de la Comunitat Econòmica Europea com la unitat de compte abans de ser reemplaçat per l'euro. Un altre exemple és els Drets especials de gir del Fons Monetari Internacional.

## Vegeu també

* Convertibilitat

## Referències

* ↑ Kent, Penelope. Law of the European Union. Pearson Education, 2008, p. 258. ISBN 978-1-4058-3526-8 [Consulta: 19 setembre 2010].